Anas bin Malik

Anas bin Malik bin an-Naḍhr bin Ḍhamdham bin Zaiḍ bin Haram bin Junḍab bin 'Amir bin Ghanm bin 'Aḍi bin Bin Malik bin Taimullah bin Tsa'labah bin 'Amrbin al-Khazraj (Arabic: أنس بن مالك علة بن النضر بن ضمضم  الخزرج, c.612-c.712 MFinding the Truth in Judging the Companinons, 1. 84-5; EI2, 1. 482 A. J. WensinckJ. Robson)  panèka sala sèttong sohabhât Nabi Muhammaḍ.Lihat:

Thabaqat Ibnu Sa'ad jilid 7 hal.17

Mu'jam as-Shahabah li al-Baghawiy jilid 3 bab Hamzah.

Siyar A'lam an-Nubala jilid 3 hal.395.

 Biografi 
Anas bin Malik asalla ḍâri suku Bani Najjar sè oḍi' è Madinah bân panèka pottrana Umm Sulaim, jhulughânna panèka Abu Hamzah.Al-Albani, M. Nashiruddin (2003). Ringkasan Shahih Bukhari 3. Gema Insani. hlm. 139. ISBN 978-979-077-039-3. Molaè ghi’ kènè’ ngabdhi ḍâ’ kaparlowanna Nabi Muhammad, saènggha abâ’na ros-terrosan asareng kanjeng Nabi. Kalabân ros-terrosan asareng kanjeng Nabi, salèrana ngapallaghi bannya’ hadits.

E bâkto nabi kasebbhut ḍâtâng ka Maḍinah è taon 622 M, èbhuna Anas, sè èkennal al-Ghumaisha, abherri' haḍiyâ kasebbhut ḍâ' ka nabi muhammaḍ dh`addhi kabulâna. Kanjeng Nabi makompol 10 oreng Muhajirin sareng Ansor e romana Anas.Syaikh, Shafiyyurrahman Al-Mubarakfuri (2012). Sirah Nabawiyah. Jakarta: Pustaka Al-Kautsar. ISBN 978-602-98968-3-1 Dhâbuna Anas, "Ebhu abdhina èbhâkta ka Rasulullah. è bakto ghâpanèka ebhu abhungkos bhâdhânna kaulâ kalaban koḍung bân salenḍang karana kaula kakorangan kalambhi. Saterrossa ebhu mator, 'Ya Rasulullah, paneka ana` kaula, Anas. Abdhina ngèba ḍâ` ajunan sopajâ bisa dhâddhi kabulâna sampèyan. Dhâddhi, du`a'aghi anas ḍâ' ka Allah.»

Nabi jhughân aḍu’a', ‘Ya Allah, parèngè arta tor toronan sè bânnya’. Saterrossa Anas adhabu, "Dhâddhi, Wallahi, kaulâh narèma arta sè bânnya' bân èbherkadhi ana' bânnya'. Kantos samangkèn, ana' bân ponakanna kaulâh ampon napa' ka saratos orèng."Muhammad Raji Hassan, Kinas (2012). Ensiklopedia Biografi Sahabat Nabi. Jakarta: Penerbit Zaman. ISBN 978-979-024-295-1 Muhammaḍ bin Sirin adhabu, "okèran sello'en Anas ètolès kalabân oca' 'singa tèḍung'."Dzahabi, Imam (2008). Ringkasa Siyar Alam an-Nubala. Jakarta: Pustaka Azzam. ISBN 978-602-8067-38-6.

Anas bin Malik ngabdhi ka nabi mo;aè ghi’ kènè’, 10 taon abiddhâ. Ghustè Kanjeng Nabi jhughân ros-terrosan areng-sareng Anas bin Malik aparèng pètodhu pangajhârân ḍâ’ ka Anas, akadhi è bakto molae ngakan, Kanjeng Nabi marènta’agi Anas ka'angguy maos du'a' ban ngala’ dhâ’`aran se bâḍâ `e aḍâ’na ka'aḍâ’. Jâriya adhâb nabi ngajhâri Anas bin Malik.

Kasibughân Anas bin Malik ngajhi haḍits Nabi ta’ ngalang ka'angguy noro’ ka mèḍan jihaḍ. Anas bin Malik noro' perrang Baḍar bân perrang Uhuḍ. è bâkto ghâpanèka, Anas bin Malik etugasaghi ngabdhi ḍâ’ kaparlowan Rasulullah sallallahu ‘Alaihi Wassallam karana ghi’ lancèng. Anas bin Malik noro' perrang Khanḍaq dh`addhi prajurit sè sanggup mapotong lè'èrra para musyrik bân makala kaom kafèr quraisy.

 Sombher 

Bhângsa:Sohabhât Nabbhi